MSJ-06II-SP เที่ยเหรินเถาจื่อ

* ด้านหน้า
* ด้านหลัง

**MSJ-06II-SP เที่ยเหรินเถาจื่อ** (อังกฤษ: Tieren Taozi, ญี่ปุ่น: ティエレンタオツー, โรมาจิ: *Tieren taotsū,* จีน: 铁人桃子, พินอิน: *Tiěrén táozi*) หรือ **เที่ยเหรินซูเปอร์โซลเจอร์ไทป์** เป็นเที่ยเหรินรุ่นดัดแปลงสำหรับซูเปอร์โซลเจอร์ของสหพันธ์ปฏิรูปมนุษยชาติ ปรากฏตัวในซีซั่นที่ 1 ของโมบิลสูทกันดั้มดับเบิ้ลโอ ขับโดยโซม่า พีริส

## เทคโนโลยีและความสามารถในการต่อสู้

เที่ยเหรินเถาจื่อเป็นโมบิลสูทที่ถูกออกแบบมาเพื่อใช้สำหรับ "ซูเปอร์โซลเจอร์" มนุษย์ที่ได้รับดัดแปลงซึ่งสร้างขึ้นโดยสถาบันวิจัยของสหพันธ์ปฏิรูปมนุษยชาติ โดยอิงข้อมูลจาก MSJ-06YIII-B เที่ยเหรินฉีทู เที่ยเหรินเถาจื่อ ถูกขับโดยซูเปอร์โซลเจอร์หมายเลขหนึ่ง โซม่า พีริส และมีคุณสมบัติและการปรับปรุงมากมายเพื่อให้เข้ากับความสามารถของเธอ มันยังเป็นที่รู้จักกันในอีกชื่อว่า "เที่ยเหรินซูเปอร์โซลเจอร์ไทป์" หุ่นรุ่นนี้ถือได้ว่าเป็นหนึ่งในโมบิลสูทที่ล้ำหน้าที่สุดสหพันธ์ปฏิรูปมนุษยชาติและความคล่องตัวของมันก็แสดงให้เห็นว่าเหนือกว่ากันดั้มของเซเลสเชียลบีอิ้งในบางสถานการณ์

ความคล่องตัวที่โดดเด่นของโมบิลสูทนี้เกิดจากไอพ่นขนาดใหญ่บนเกราะไหล่และขา เช่นเดียวกับกลไกขับดันแบบต่างๆ ที่ติดตั้งทั่วร่างกาย เถาจื่อมีถังเชื้อเพลิงบรรจุน้ำแค่ถังเดียวแทนที่จะเป็นเป็นสองถังเหมือนกับเที่ยเหรินสเปซไทป์ และติดตั้งไว้ที่หลังเอวแทนที่จะเป็นขา หุ่นรุ่นนี้สามารถเคลื่อนที่ด้วยโฮเวอร์เหมือนกับ MSJ-06II-C/B เที่ยเหรินไฮโมบิลิตี้ไทป์ B มันเป็นหุ่นเพียงไม่กี่รุ่นในเวลานั้นที่สามารถปฏิบัติการได้ทั้งบนพื้นดินและในอวกาศ ส่วนหัวที่ได้รับการดัดแปลงมีกล้องเพิ่มเติม 2 ตาที่ด้านหลัง ความสามารถในการรวบรวมข้อมูลของโมบิลสูท และเกราะที่เพิ่มไว้ด้านหน้าห้องนักบินช่วยเพิ่มอัตราการเอาชีวิตรอดของซูเปอร์โซลเจอร์

เที่ยเหรินเถาจื่อถูกปรับให้เข้ากับความเร็วในการตอบสนองของโซม่า พีริส ห้องนักบินมีระบบประมวลผลข้อมูลความเร็วสูงที่รวบรวมข้อมูลจากเซ็นเซอร์ทั้งหมดและรวมเข้ากับจอแสดงผลโฮโลแกรมแบบพาโนรามา ซึ่งได้รับการติดตั้งหลังการทดสอบครั้งแรก ก่อนหน้านั้นมันยังใช้จอแสดงผลแบบสวมศีรษะของซีรีส์เที่ยเหรินแบบมาตรฐาน ระบบแสดงผลแบบใหม่เพิ่มความแม่นยำของข้อมูลที่ส่งไปยังนักบินและช่วยให้ควบคุมโมบิลสูทได้ดียิ่งขึ้น อย่างไรก็ตาม ความสามารถในการประมวลผลของระบบนี้เกินที่นักบินทั่วไปจะตามทัน ระบบนี้จำเป็นต้องได้รับการพัฒนาเพิ่มเติมก่อนที่จะนำไปใช้ในโมบิลสูทพื้นฐาน

เที่ยเหริ่ยเถาจื่อติดอาวุธด้วยปืนสมูทบอร์ติดแขนและปืนกลติดหน้าอกแบบเดียวกับ MSJ-06II-E เที่ยเหรินสเปซไทป์ ตัวอักษร "SP" ในรหัสรุ่นของโมบิลสูทย่อมาจาก "**S**uper-**P**ilot type" เวลาต่อมามันถูกพัฒนาให้นักบินธรรมดาเรียกว่า MSJ-06III-A เที่ยเหริน ออล รีเจี้ยนไทป์ แต่ก็ไม่เคยเข้าสู่การผลิตจำนวนมาก ข้อมูลของเถาจื่อถูกใช้ในภายหลังในปี ค.ศ. 2312 สำหรับการพัฒนา GNX-704T อเฮดและรุ่นอื่นๆ ของมัน

## อาวุธที่ติดตั้ง

* **30มม. แมชชีนกัน** - ปืนกล 6 ลำกล้องที่อยู่ฝาครอบที่หน้าอกซ้ายของเที่ยเหริน ทำหน้าที่คล้ายกับปืนวัลแคน มีพลังโจมตีต่ำแต่อัตราการยิงสูง เหมาะสำหรับการทำลายมิสไซล์และจำกัดการเคลื่อนไหวของศัตรู

* **ปืนสมูธบอร์ 200 มม. x 25 คาลิเบอร์** - อาวุธหลักของเที่ยเหรินซึ่งติดตั้งไว้ที่แขนขวา ปืนสมูธบอร์จะยิงกระสุนขนาดลำกล้อง 200 มม. อย่างรวดเร็ว คำว่า 'สมูธบอร์' หมายถึงอาวุธปืนที่ใช้ดินปืนที่ไม่มีลำกล้องแบบปืนไรเฟิล เป็นแบบที่ใช้ในปืนของรถถังและปืนครกใหญ่ ซึ่งปืนประเภทนี้จะเน้นไปที่พลังโจมตีมากกว่าความแม่นยำ ปืนสมูธบอร์แบบสเปซไทป์มีฮีตซิงก์สองตัวติดอยู่ที่ด้านข้างกระบอกปืนและสามารถเป็นใบมีดซึ่งทำมาจากคาร์บอนแข็งพิเศษ

## แกลเลอรี่

### กันพลา

HG00 1/144 MSJ-06II-SP เที่ยเหรินเถาจื่อ (2007)
## เกร็ดความรู้

* คำว่า "เถาจื่อ (桃子, Táozi)" มีความหมายในภาษาจีนหมายถึง "ลูกท้อ/ลูกพีช"
	+ GNX-704T/SP อเฮดควอนตัมเบรนเวฟไทป์ (สมัลทรอน) ซึ่งเป็นโมบิลสูทอีกตัวของโซม่า พีริส คำว่า "Smultron" ก็มีความหมายว่า "สตรอเบอร์รี่" ในภาษาสวีเดน

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net (เว็บไซต์อย่างเป็นทางการ)